*****

ΚΑΝΟΝΙΣΜΟΣ (ΕΟΚ) αριθ. 4024/87 ΤΗΣ ΕΠΙΤΡΟΠΗΣ

της 23ης Δεκεμβρίου 1987

που τροποποιεί τον κανονισμό (ΕΟΚ) αριθ. 606/86 για τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές γαλακτοκομικών προϊόντων που εισάγονται στην Ισπανία, προέλευσης της Κοινότητας των Δέκα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 83 παράγραφος 1 και το άρθρο 84 παράγραφος 3,

τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται κατά τις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 2297/86 (2), και ιδίως το άρθρο 7 παράγραφος 1,

Εκτιμώντας:

ότι ο συμπληρωματικός μηχανισμός κατά τις συναλλαγές στον τομέα του γάλακτος και των γαλακτοκομικών προϊόντων τέθηκε σε εφαρμογή με τον κανονισμό (ΕΟΚ) αριθ. 606/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3952/86 (4)·

ότι πρέπει να προβλεφθεί, με βάση τον προσωρινό ισολογισμό των γαλακτοκομικών προϊόντων για το 1988, που αναφέρεται στο άρθρο 83 παράγραφος 1 της πράξης προσχώρησης, ο καθορισμός των ενδεικτικών ανωτάτων ορίων για τις εισαγωγές στην Ισπανία από την Κοινότητα των Δέκα και ότι πρέπει, επιπλέον, να χωριστούν και να κατανεμηθούν οι ποσότητες στόχοι για το 1988·

ότι ο κανονισμός (ΕΟΚ) αριθ. 574/86 της Επιτροπής, για τον καθορισμό των γενικών λεπτομερειών εφαρμογής, του συμπληρωματικού μηχανισμού κατά τις συναλλαγές (5), όπως τροποποιήθηκε τελευταία από τον κανονισμό (ΕΟΚ) αριθ. 2159/87 (6), προβλέπει ότι η αίτηση πιστοποιητικού «ΣΜΣ» μπορεί να αποσυρθεί εάν, λόγω της εφαρμογής του ενιαίου συντελεστή μείωσης, το πιστοποιητικό ισχύει μόνο για μία περιορισμένη ποσότητα·

ότι, στον τομέα του γάλακτος και των γαλακτοκομικών προϊόντων υποβάλλονται συνέχεια πολλές αιτήσεις, ιδίως για ορισμένες κατηγορίες τυριών· ότι η χρήση που γίνεται όσον αφορά τη δυνατότητα να αποσύρεται η αίτηση πιστοποιητικού έχει ως αποτέλεσμα τη διατάραξη της λειτουργίας του «ΣΜΣ»· ότι, συνεπώς πρέπει να εξαλειφθεί η δυνατότητα αυτή και να διατηρηθεί η υποχρέωση να χρησιμοποιείται το πιστοποιητικό «ΣΜΣ» ακόμα και για ποσότητες που είναι λιγότερες από τις ζητούμενες, και ότι αξίζει λοιπόν να παραταθεί η περίοδος ισχύος του εν λόγω πιστοποιητικού·

ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 606/86 τροποποιείται ως εξής:

1. Στο άρθρο 1 παράγραφος 1, το έτος «1987» αντικαθίσταται από το έτος «1988».

2. Το άρθρο 2 αντικαθίσταται από το ακόλουθο κείμενο:

«Άρθρο 2

1. Για την περίοδο από 1ης Ιανουαρίου μέχρι 31 Δεκεμβρίου 1988, οι ποσότητες στόχου που αναφέρονται στο άρθρο 84 της πράξης προσχώρησης κατανέμονται ως εξής:

α) όσον αφορά το γάλα και την κρέμα γάλακτος που υπάγονται στην κλάση 0401 και στις διακρίσεις 0403 10 11, 0403 10 13, 0403 10 19, 0403 90 51, 0403 90 53, 0403 90 59, 0404 10 91, 0404 90 11, 0404 90 13, 0404 90 19, 0404 90 31, 0404 90 33, 0404 90 39 της συνδυασμένης ονοματολογίας, εκτός εκείνων που βρίσκονται σε συσκευασίες καθαρού περιεχομένου που δεν υπερβαίνει τα 2 λίτρα:

- Ιανουάριος 1988: 30 000 τόνοι,

- Φεβρουάριος 1988: 30 000 τόνοι,

- Μάρτιος 1988: 20 000 τόνοι,

- Απρίλιος 1988: 12 000 τόνοι,

- Μάιος 1988: 8 000 τόνοι,

- Ιούνιος 1988: 5 000 τόνοι,

- Ιούλιος 1988: 5 000 τόνοι,

- Αύγουστος 1988: 5 000 τόνοι,

- Σεπτέμβριος 1988: 8 000 τόνοι,

- Οκτώβριος 1988: 15 000 τόνοι,

- Νοέμβριος 1988: 30 000 τόνοι,

- Δεκέμβριος 1988: 30 000 τόνοι·

β) όσον αφορά τα άλλα προϊόντα, κατά ένα δωδέκατο το μήνα.

2. Επιπλέον, όσον αφορά τα τυριά που υπάγονται στην κλάση ex 0406 της συνδυασμένης ονοματολογίας, η ποσότητα στόχου που αναφέρετι στο άρθρο 84 της πράξης προσχώρησης κατανέμεται κατά κατηγορίες.

Για την περίοδο από 1ης Ιανουαρίου μέχρι 31 Δεκεμβρίου 1988 η κατανομή ανά κατηγορίες είναι η εξής:

(σε τόνους)

1.2 // // // Κατηγορίες

// Ποσότητες // // // 1. Emmental, Gruyere // 2 446 // 2. Roquefort // 158 // 3. Τυριά που έχουν στη μάζα τους πράσινα στίγματα // 3 306 // 4. Τυριά λιωμένα // 926 // 5. Parmigiano Reggiano, Grana Padano // 147 // 6 Havarti με 60 % λιπαρές ουσίες // 1 190 // 7. Edam σε κεφάλια, Gouda // 6 084 // 8. Τυριά από γάλα αγελάδας με μαλακή μάζα που έχουν υποστεί εξευγενισμό // 1 124 // 9. Cheddar, Chester // 158 // 10. Άλλα // 2 976 // //

3. Οι αιτήσεις πιστοποιητικών "ΣΜΣ" για τα τυριά πρέπει να αναφέρουν ανά ποσότητα την κατηγορία και, κατά περίπτωση, το σχετικό τύπο.»

3. Στο άρθρο 2α, οι όροι «κλάση 0404 του κοινού δασμολογίου» αντικαθίστανται από τους όρους «κλάση 0406 της συνδυασμένης ονοματολογίας».

4. Στο άρθρο 3:

- Η παράγραφος 1 πρώτο εδάφιο αντικαθίσταται από το εξής κείμενο:

«1. Η ποσότητα που αποτελεί αντικείμενο αίτησης πιστοποιητικού "ΣΜΣ" δεν πρέπει να υπερβαίνει ανά εκμετάλλευση, τη μηνιαία ποσότητα που προβλέπεται στο άρθρο 2 ούτε να είναι κατώτερη:

- των 100 τόνων για τα προϊόντα που υπάγονται στην κλάση 0401 και στις διακρίσεις 0403 10 11, 0403 10 13, 0403 10 19, 0403 90 51, 0403 90 53, 0403 90 59, 0404 10 91, 0404 90 11, 0404 90 13, 0404 90 19, 0404 90 31, 0404 90 33, 0404 90 39 της συνδυασμένης ονοματολογίας εκτός εκείνων που βρίσκονται σε συσκευασίες καθαρού περιεχομένου που δεν υπερβαίνει τα 2 λίτρα,

- των 10 τόνων για τα προϊόντα που υπάγονται στις διακρίσεις 0401 10, 0401 20, 0403 10 11, 0403 10 13, 0403 10 19, 0403 90 51, 0403 90 53, 0403 90 59, 0404 10 91, 0404 90 11, 0404 90 13, 0404 90 19, 0404 90 31, 0404 90 33, 0404 90 39 της συνδυασμένης ονοματολογίας και βρίσκονται σε συσκευασία καθαρού περιεχομένου που δεν υπερβαίνει τα 2 λίτρα,

- του 1 τόνου για τα προϊόντα που υπάγονται στις διακρίσεις 0401 30 11, 0401 30 31 και 0401 30 91, στις κλάσεις 0402, 0405 και 0406 καθώς και για τα προϊόντα που υπάγονται στις κλάσεις 0403 και 0404 της συνδυασμένης ονοματολλογίας που δεν αναφέρονται στην παρούσα παράγραφο.

- Η παράγραφος 3 αντικαθίσταται από το ακόλουθο κείμενο:

«3. Η διάρκεια ισχύος των πιστοποιητικών «ΣΜΣ» λήγει στο τέλος του δεύτερου μήνα έπειτα από το μήνα κατά τον οποίο ζητήθηκε το πιστοποιητικό.»

- Προστίθεται η κάτωθι παράγραφος 5:

«5. Κατά παρέκκλιση του άρθρου 6 παράγραφος 4 δεύτερο εδάφιο του κανονισμού (ΕΟΚ) αριθ. 574/86, διατηρείται η υποχρέωση να χρησιμοποιηθεί το πιστοποιητικό, σε περίπτωση εφαρμογής του ενιαίου συντελεστή μείωσης.»

5. Το άρθρο 4 αντικαθίσταται από το ακόλουθο κείμενο:

«Άρθρο 4

Το ποσό της εγγύησης που αναφέρεται στο άρθρο 1 παράγραφος 3 του κανονισμού (ΕΟΚ) αριθ. 569/86 όσον αφορά τα προϊόντα που αναφέρονται στο παράρτημα, καθορίζεται ως εξής:

- 4 ECU ανά 100 χιλιόγραμμα για τα προϊόντα που υπάγονται στην κλάση 0401 και στις διακρίσεις 0403 10 11, 0403 10 13 έως 0403 10 39, 0403 90 51 έως 0403 90 69, 0404 10 91, 0404 10 99 της συνδυασμένης ονοματολογίας,

- 6 ECU ανά 100 χιλιόγραμμα για τα προϊόντα που υπάγονται στην κλάση 0402 και στις διακρίσεις 0403 90 11 έως 0403 90 39, 0404 10 11, 0404 10 19 και 0404 90 της συνδυασμένης ονοματολογίας,

- 15 ECU ανά 100 χιλιόγραμμα για τα προϊόντα που υπάγονται στην κλάση 0405 της συδυασμένης ονοματολογίας,

- 25 ECU ανά 100 χιλιόγραμμα για τα προϊόντα που υπάγονται στην κλάση 0406 της συνδυασμένης ονοματολογίας.»

6. Στο άρθρο 5 παράγραφος 1, οι όροι «κλάση 0404 του κοινού δασμολογίου» αντικαθίστανται από τους όρους «κλάση 0406 της συνδυασμένης ονοματολογίας».

7. Το παράρτημα αντικαθίσταται από το ακόλουθο κείμενο:

«ΠΑΡΑΡΤΗΜΑ

Ενδεικτικά ανώτατα όρια

(σε τόνους)

1.2.3 // // // // Κωδικός ΣΟ

// Περιγραφή εμπορευμάτων

// Ποσότητες // // // // // // // 0401 // Γάλα και κρέμα γάλακτος (ανθόγαλο), νωπά, που δεν είναι συμπυκνωμένα ούτε περιέχουν ζάχαρη // // ex 0403 // Βουτυρόγαλα, πηγμένο γάλα και πηγμένη κρέμα, γιαούρτι, κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, έστω και συμπυκνωμένα ή με προσθήκη ζάχαρης ή άλλων γλυκαντικών, ή αρωματισμένα ή με προσθήκη φρούτων ή κακάου. // 250 000 // // // (σε τόνους)

// // // // Κωδικός ΣΟ

// Περιγραφή εμπορευμάτων

// Ποσότητες // // // // // 0402 // Γάλα και κρέμα γάλακτος (ανθόγαλο), συμπυκνωμένα ή με προσθήκη ζάχαρης ή άλλων γλυκαντικών: // // // - Σε σκόνη, σε κόκκους ή σε άλλες στερεές μορφές, χωρίς προσθήκη ζάχαρης ή άλλων γλυκαντικών: // // ex 0402 10 11

ex 0402 10 19

ex 0402 21 // - που προορίζονται για ανθρώπινη κατανάλωση.

- Σε σκόνη, σε κόκκους ή σε άλλες στερεές μορφές, με προσθήκη ζάχαρης ή άλλων γλυκαντικών: // 5 000 // 0402 29 11 // - Γάλατα ειδικά, με την ονομασία για βρέφη, σε δοχεία στεγανά, καθαρού περιεχομένου 500 g ή λιγότερο και περιεκτικότητας σε βάρος λιπαρών ουσιών ανώτερης του 10 % και κατώτερης ή ίσης του 27 % // // // // // 0405 // Βούτυρο και άλλες λιπαρές ουσίες του γάλακτος // 2 000 // // // // ex 0406 // Τυριά, εκτός από το πηγμένο γάλα για τυρί // 20 000 » // // //

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Δεκεμβρίου 1987.

Για την Επιτροπή

Frans ANDRIESSEN

Μέλος της Επιτροπής

(1) ΕΕ αριθ. L 55 της 1. 3. 1986, σ. 106.

(2) ΕΕ αριθ. L 201 της 24. 7. 1986, σ. 3.

(3) ΕΕ αριθ. L 58 της 1. 3. 1986, σ. 28.

(4) ΕΕ αριθ. L 365 της 24. 12. 1986, σ. 49.

(5) ΕΕ αριθ. L 57 της 1. 3. 1986, σ. 1.

(6) ΕΕ αριθ. L 202 της 23. 7. 1987, σ. 30.